cyanic-selkie/wikianc huggingface dataset:
Jakutisk laika
Opprinnelse og alder
Den første referansen man har om hunder i denne regionen av Russland er fra år 1633, mens den første henvisningen til yakutian laikaer hadde overskriften «Hvordan yakuter reiser om vinteren» i boken «Noord en Oost Tartarye» av Nicholas Witsen, publisert i Amsterdam i 1692. Den første beskrivelsen av yakutian laika sto i boken «Geography of the Russian Empire» (Derpt, 1843), som annonserte at det var en «hund av en spesiell rase». Typen ble også nevnt i statistisk materiale utgitt i St. Petersburg i 1856, som hevdet at det fantes 15 157 aktive sledehunder i Jakutia.
Den første rasestandarden var klar i 1958, og den dannet grunnlag for den nye standarden som ble publisert av RKF i 2005. RKF anerkjente rasen i 2004 og FCI inkluderte den som en midlertidig godkjent rase i 2019. Norsk Polarhundklubb informerer om at de første hundene av denne hunderasen ble importert til Norge i 2017, hvoretter det første valpekullet ble født her året etter. Polarhundklubben organiserer ellers også hunderasene grønlandshund, samojedhund og kanadisk eskimohund.
Utseende, anatomi og fysikk
Hannene skal ifølge rasestandarden måle 55–59 cm i skulderhøyde og tispene 53–57 cm, Tispene er bare marginalt mindre enn hannene.
Skurtresker
Den moderne skurtreskeren er en selvgående variant av treskeverket. Den er helautomatisk, og skjærer, tresker, sålder og samler kornet i en tank ved hjelp av skjærebordet foran på treskeren. Tanken tømmes i en tilhenger, lastebil eller container når den er full, for transport bort fra jordet. For mer effektiv tresking er det noen som velger å tømme korntanken mens man tresker. Det gjøres ved at en traktor med tilhenger eller liknende kjører ved siden av skurtreskeren et lite stykke mens man tømmer. Skurtreskeren har vanligvis en halmkutter som finhakker halmen etter at kornet er skilt ut før den spres ut på bakken bak treskeren for senere å pløyes ned. Halmkutteren kan kobles ut dersom man vil ta vare på halmen. Halmen presses ofte til halmballer og brukes til husdyrfor og liggeunderlag i fjøset.
Jakutisk laika
Utseende, anatomi og fysikk
Pelsen er tolags og har tilliggende vann- og snøavisende dekkhår, og tett, isolerende underull. Alle fargekombinasjoner er tillatt, men den kan ikke være ensfarget (unntaket er helhvit). De vanligste fargene er kombinasjoner av sort/hvit, hvit/sort, grå/hvit, hvit/grå og ulvegrå. Hunden kan ha flere farger på øyne.
Skurtresker
Moderne skurtreskere er blitt teknisk svært avanserte maskiner med automatiske målinger gjennom hele prosessen for å sikre maksimalt utbytte og minimalt med spill i form av korn som blir med halmen ut på bakken igjen. Man kan også ha slikt som kontinuerlig fuktighetsmåling på kornet for å beregne lagringsevne og ev. behov for tørking i korntørke. De største modellene har også satellittnavigasjon, som brukes til å måle areal, effektivitet og avlingsnivå på ulike deler av åkeren. Resultatene fra navigasjonsmålingene kan senere brukes når man skal så nytt korn for automatisk å benytte optimal gjødselmengde på ulike jordsmonn ulike steder på åkeren.
Skurtreskeren kan utstyres med forskjellig utstyr for å treske ulike vekster, slik som korn, mais, frøvekster og oljevekster.
Jakutisk laika
Bruksområde
Yakutian laika er en utpreget brukshund med svært gode egenskaper som sledehund, men den har også kvaliteter som jakthund og familiehund. Rasen er aktiv og tåler kulde og snø bedre enn de fleste andre hunderaser. Den kan tåle temperaturer ned mot minus 50 grader celsius, om den tilvennes gradvis. Den er svært hardfør, utholdende og energisk, og dessuten ofte meget flokkorientert. Det siste gjør den også til en utmerket familiehund, men den passer best for aktive mennesker som liker å tilbringe mye tid ute. Rasen har en type pels som er nærmest selvrensende, men den trenger jevnlig gjennombørsting.
Regionforvaltningsverk
[[Bilde:Aluehallintovirastot.2010.sv.svg|thumb|right|280px|Forvaltningsverkregionene.
Røde punkter: hovedkontorer
Blå punkter: underkontorer]] Regionforvaltningsverk (svensk: regionförvaltningsverk (RFV), finsk: aluehallintovirasto (AVI)) er benevnelsen på et statlig regionalt embetsverk i Finland med ansvar for iverksettelses-, kontroll- og tilsynsoppgaver i forbindelse med lovverket. Regionforvaltningverkene ble opprettet 1. januar 2010. Sammen med nærings-, trafikk- og miljøsentralene har regionforvaltningsverkene overtatt oppgavene til lenene, som ble oppløst ved utgangen av 2009.
Ansvarsområder
Regionforvaltningsverkene har følgende oppgaver:
Regionforvaltningsverkenes fem ansvarsområder er grunnleggende rettigheter, rettssikkerhet og konsesjoner, arbeidervern, miljøkonsesjoner, redningsvesen og beredskap samt politi.
Regional inndeling
Det er seks regionalforvaltningsverk. Deres navn og virkeområder er som følger:
Alle regionforvaltningsverkene har ansvar for basisoppgavene, men innen mer spesialiserte oppgaver er ansvaret sentralisert til en eller flere enheter. Eksempelvis har regionforvaltningsverket i Vasa ansvar for det svenskspråklige undervisningsvesenet i hele Finland.
På Åland har Ålands landskapsregjering ansvar for mange av de oppgavene som ellers i Finland er tillagt regionforvaltningsverkene. De forvaltningsoppgaver som staten har ansvar for, skjøttes av Statens embetsverk på Åland. Embetsverket har sete i Mariehamn.
Fylkesvei 2032
Fylkesvei 2032 ligger på Rasta i Kongsvinger kommune. Veien er 1,6 km lang.
Frem til 2019 hadde veien betegnelsen fylkesvei 394 (Hedmark).
Tsjekosjøen
Tsjekosjøen (russisk: Озеро Чеко) er en liten innsjø i Krasnojarsk kraj i Russland. Elva Kimtsju (ei sideelv til Tsjunja i Steinete Tunguskas nedbørfelt) renner gjennom sjøen, som er 708 meter lang, 364 meter bred og rundt 50 meter dyp.
Forskere har spekulert over hvorvidt Tsjekosjøen ble dannet under Tunguska-eksplosjonen 30. juni 1908, som ødela over 2 000 km² taiga i området. En undersøkelse i 1961 anslo innsjøens alder til å være minst 5000 år, basert silt-avleiringer på bunnen av innsjøen. Nyere forskning viser imidlertid at bare en meter eller så av sedimentlaget på innsjøbunnen er «normal innsjø-sedimentering», noe som indikerer en mye yngre innsjø på rundt 100 år. Akustiske ekkoundersøkelser av innsjøbunnen gir ytterligere støtte for hypotesen. De viser at innsjøen ligger i en konisk formet senkning, som samsvarer med et nedslagskrater. Dessuten peker innsjøens lengdeakse mot episenteret for Tunguska-eksplosjonen, rundt 7 km unna. Magnetiske undersøkelser indikerer også et tett objekt, muligens en meterstor steinklump, under sjøens dypeste punkt, som kan være et meteorittfragment. Forskere fra Universitetet i Bologna har til hensikt å undersøke dette objektet, som ligger 10 meter under bunnen av innsjøen, i 2009.
Fylkesvei 2532
Fylkesvei 2532 går mellom Lomoen i Nord-Fron og Jorekstad i Lillehammer.
Strekningen mellom Lomoen i Nord-Fron og Hove i Sør-Fron var tidligere skiltet fylkesvei 256.
Da Randklev bru på Dovrebanen ble lagt over Gudbrandsdalslågen ved i Ringebu i 1957 ble den tidligere jernbanebroen på stede omgjort til veibro og har siden inngått i fylkesvei 2532.
Kildevang
Kildevang er et musikkalbum som Mandal kantori ga ut i 2008. Opptaket ble gjort i Mandal kirke i mai 2008.
Luke Howard
Luke Howard (født 28. november 1772, død 21. mars 1864) var en britisk meteorolog med interesse innen flere vitenskapelige felt. Hans største bidrag til vitenskapen er skyklassifiseringssystemet som han la fram for Askesian Society i 1802.
Howard har blitt omtalt som «meteorologiens far» på grunn av sine omfattende værobservasjoner i Londonområdet fra 1801 til 1841, samt artiklene hans som endret meteorologien som vitenskap. Da han nærmet seg tretti, skrev han Essay on the Modification of Clouds, som ble utgitt i 1803. Her ble tre hovedgrupper skyer navngitt, cumulus, stratus og cirrus, i tillegg til undergrupper som cirrostratus og stratocumulus. Han understreket betydningen skyer hadde for meteorologien:
I tillegg til det grunnleggende arbeidet med skyer, medvirket Howard til mange artikler innen andre meteorologiske emner, men ikke med like stor suksess. Han var en pioner innen byklima, og gav i 1818 til 1820 ut The Climate of London, som inneholdt daglige observasjoner av vindretning, lufttrykk, maksimumstemperatur og nedbør. Han forkastet også James Huttons teori om regn, uten selv å komme opp med en alternativ forklaring.
Howards skyklassifisering hadde ikke bare stor innvirkning innen vitenskap, men også innen kunst. Howard skrev til Goethe, som svarte med en rekke dikt. Howard bidro også med inspirasjon til Percy Bysshe Shelleys dikt «The Cloud», og han hjalp også John Constable med hans malerier og studier av himmelen. John Ruskin brukte Howards skyklassifiseringssystem i sin kritikk av landskapsmalerier i Modern Painters.
Howard var opprinnelig farmasøyt av yrke, og han ble valgt inn i Royal Society i 1821. Howard døde i Tottenham, London i 1864. Han og hans kone Mariabella Eliott (1776–1852) hadde flere barn sammen, deriblant kjemikeren og botanisten John Eliot Howard.
Lukket ordklasse
Lukket ordklasse er en ordklasse der det er mulig å telle antall tilhørende ord, i motsetning til åpne ordklasser, hvor dette ikke er mulig. Lukkede ordklasser har framfor alt en grammatisk funksjon i språket.
Flere av de lukkede ordklassene inneholder bare ubøyelige ord. Morfologisk sett er det umulig å skille ordklassene preposisjoner og konjunksjoner fra hverandre, da ingen av dem har morfologi i det hele og store. Forskjellen er syntaktisk, det vil si at man kan identifisere disse ut fra hvor i setningen disse ordene kan opptre, og ut fra hvilken funksjon de har. Andre lukkede ordklasser har morfologiske særtrekk, som f.eks. pronomen. I norsk blir de fleste pronomen bøyd etter kasus, noe ingen andre ordklasser blir. Enkelte pronomen har ingen bøying (f.eks. det, og hverandre), men blir likevel regnet som pronomen av syntaktiske grunner.
De lukkede ordklassene blir dermed delt inn etter hvilken funksjon de har i setningen.
Renault Kangoo
Renault Kangoo og Kangoo Express er en varebil og flerbruksbil som produseres av franske Renault. Kangoo produseres på MCA-fabrikken i Maubeuge, Frankrike, og i Santa Isabel, Argentina. Modellen ble lansert i 1997, og selges også av Nissan, under navnet Kubistar, i Latin-Amerika og Europa.
Bakvinduene og -setene kan fjernes, slik at man får varebilen Kangoo Express. Kangoo er populær blant bevegelseshemmede og rullestolbrukere på grunn av sin høyde og tilgjengelighet. Den kan enkelt bygges om til å inkludere festepunkter for rullestoler. Både Kangoo og Kangoo Express er tilgjengelig med firehjulstrekk, med økt frihøyde. En forlenget utgave er også tilgjengelig, med et større lasterom, samt en pickup-utgave på det svenske markedet.
I 2008 kom andre generasjon med variantene Authentique, Expression og Privilège.
Kangoo III (og Grand Kangoo III) er en MPV som forutsettes å bli produsert av den franske bilprodusenten Renault fra våren 2021. Dette vil bli den tredje generasjonen av Renault Kangoo.
Swan Song Records
Swan Song Records var et plateselskap startet den 10. mai 1974 av det engelske rockebandet Led Zeppelin.
Det ble drevet av Led Zeppelins manager Peter Grant og skulle være en måte å promotere egne produkter på, samt at de skulle signere artister som hadde vanskeligheter med å få kontrakter hos de store plateselskapene, og de skulle operere som et vanlig plateselskap.
Beslutningen om å starte et eget plateselskap ble tatt da Led Zeppelins kontrakt med Atlantic Records utløp ved utgangen av 1973, men Atlantic fortsatte å distribuere for Swan Song.
I tillegg til å utgi materiale for Led Zeppelin ga Swan Song ut soloplater fra Jimmy Page og Robert Plant samt at de signerte blant andre Bad Company, Dave Edmunds, Detective, Sad Café, Wildlife, The Pretty Things, Mirabai, Maggie Bell og Midnight Flyer.
Swan Song Records ble nedlagt som aktivt operativt selskap i 1983, men eksisterer fremdeles som utgiver for tidligere utgitt materiale fra selskapet.
Wilhelm Steinitz
Wilhelm Steinitz (født 17. mai 1836, død 12. august 1900) var en sjakkspiller og den første offisielle verdensmesteren mellom 1886 og 1894. Han kom fra Praha og var av jødisk familie. Senere bosatte han seg i England og endret da navnet sitt fra Wilhelm til William. Mot slutten av livet flyttet han med sin kone til USA.
Han er ansett som en av de første vitenskapelige sjakkteoretikerne med en analytisk tilnærming til sjakkspillet. Litt spøkefullt ble han kalt «en liten mann med store ideer». (Han var kort av vekst.) Hans etterfølger som verdensmester, Emanuel Lasker, sa at han hadde lært mye av Steinitz, og at han slo Steinitz i verdensmestermatch fordi han hadde benyttet Steinitz' egne teorier.
Steinitz' teorier var primært preget av å være posisjonsspill, der man ikke primært søkte etter raske angrep, men å dyrke små fordeler. Han anså sunt forsvarsspill for å være mer effektivt enn angrepsspill.
Suizhong 36-1
Suizhong 36-1 er et stort offshore oljefelt i Liaodongbukten i Bohai, om lag 50 km øst for fylket Suizhong i provinsen Liaoning i Folkerepublikken Kina. Det har sikkert påviste reserver på 300 millioner tonn. Det ble operativt i 1995.
Pumaer
Taksonomi
Jaguarundi ble fra 2008 i en periode regnet med til gruppen Puma, men genetiske og morfologiske forskjeller gjorde at den ble flyttet tilbake til sin egen slekt – Herpailurus. Puma og Herpailurus regnes imidlertid som søsterslekter.
Spor etter pumalignende felider som kan dateres til sen pliocen og tidlig pleistocen er funnet flere steder i Eurasia, for eksempel Puma pardoides, men tolkningen av det fylogeniske slektskapet til Puma concolor har vært kontroversiell. Med bakgrunn i morfologiske studier og funn gjort av puma-lignende felider på Den iberiske halvøy har forskere nå konkludert med at P. pardoides er nært beslektet med P. pardoides, noe som støtter en teori om at puma-linjens opprinnelse sto i Eurasia.
Fylogeni
Fylogeni etter Johnson et al. (2006).
Inndeling
Inndelingen følger «Felids and Hyenas of the World». IUCN/SSC Cat Specialist Group støtter ny inndeling av kattefamilien (Felidae), og herunder også en ny inndeling i gruppen av småkatter (Felis). Den nye inndelingen anerkjenner også inndelingen av kattefamilien i åtte distinkte klader (se fylogeni over), i henhold til Johnson et al. (2006).
Liste over øyer i Italia
Dette er en liste over øyer i Italia.
Gisselkrisen i Iran
Bakgrunn
I flere tiår var USA den primære støttespilleren til Muhammed Reza Pahlavi, sjahen i Iran. I 1953 førte gryende demokrati til valget av den reformistiske statsminister Muhammed Mossadegh. Under Operasjon Ajax hjalp CIA sjahen og konservative elementer i Iran med å fjerne Mossadegh i det som ble sett på som et statskupp. Åtte amerikanske presidenter gav sjahen militær og økonomisk støtte i bytte for en kontinuerlig oljeleveranse og et strategisk nærvær i Midtøsten. De som var i opposisjon til sjahen, siden han ikke gav dem friheter og reformer han lovet på begynnelsen av 60-tallet, mislikte sterkt denne oppførselen av amerikanerne. Sjahen og hans sammensvorne beriket seg selv, de førte en pompøs vestlig livsstil som særlig krenket de religiøst konservative. Den sosiale og religiøse motstanden samlet seg for å kaste sjahens regime i den iranske revolusjonen, og sjahen flyktet landet i januar 1979.
USA forsøkte å bøte på skaden ved å finne nye relasjoner med den midlertidige iranske regjeringen, men i oktober 1979 ble sjahen sluppet inn i USA for medisinsk behandling for hans lymfom. Revolusjonsbevegelsen ble rasende over dette.
Hendelser
1. november 1979 oppfordret Irans nye leder ayatollah Ruhollah Khomeini sitt folk til å demonstrere mot amerikanske og israelske interesser. Ruhollah Khomeini var bittert fiendtlig anti-amerikansk i sin retorikk, og la frem den amerikanske regjeringen som den «store Satan» og «fiender av islam».
En folkemengder på flere tusen samlet seg rundt ambassaden i protest. Ambassadens område hadde for en kort tid vært okkupert før, under revolusjonen, og demonstrerende folkemengder utenfor gjerdet var vanlig. Iransk politi ble mindre og mindre hjelpsomme. 4. november, i en ny kaotisk okkupasjon av området, tok en gjeng på rundt 500 iranske studenter som kalte seg Imams disipler (det rapporterte antallet varierer fra 300 til 2000) hovedbygningen. Den symbolske vaktstyrken til marinekorpset var betydelig underlegent, og staben skyndte seg å ødelegge kommunikasjonsutstyr og sensitive dokumenter. Av de 90 beboerne ble 66 tatt til fange, inkludert tre som ble tatt fra den iranske utenriksdepartementet.
Revolusjonære grupper viste hemmelige dokumenter tatt fra ambassaden, noen ganger rekonstruert etter makulering. Selv om de generelt ble behandlet bra, ble gislene ofte vist med bind for øynene til lokale folkemengder og tv-kameraer. Det var noen gisler som ble slått og torturert i løpet av de 444 dagene. Krisen førte til daglige (men tilsynelatende uforandrede) nyhetsoppdateringer. ABCs program America held hostage sent på kvelden, ledet av Ted Koppel, ble senere det faste nyhetsmagasinet Nightline.
Den amerikanske presidenten på den tiden, Jimmy Carter, la umiddelbart økonomisk og diplomatisk press på Iran. Oljeimporten fra Iran tok slutt 12. november 1979, et antall iranere i USA ble utvist (noen av dem hadde ingen forbindelse med krisen eller den nye iranske regjeringen), og rundt $8 milliarder iranske midler i USA ble frosset 14. november 1979.
Flukt og delvis redning
Under opptøyene flyktet seks amerikanere i forvirringen og gjemte seg i en av sine leiligheter før de fant tilflukt ved de kanadiske og svenske ambassadene, under gjestfriheten til den kanadiske ambassadøren Ken Taylor, som tok en personlig stor risiko i å skjule de amerikanske diplomatene. Mark Lijek, Cora Amburn Lijek, Joseph Stafford, Kathleen Stafford, Robert Anders og Henry Lee Schatz ble gitt falske kanadiske pass slik at de skulle kunne forlate den kanadiske ambassaden uten å bli identifisert som amerikanere, etter at den stengte 20. januar 1980. CIA skaffet passene og bidro til redningsoppdraget i samarbeid med de kanadiske myndighetene.
Tretten av gislene, kvinnene og afroamerikanerne i gruppen, ble løslatt 19. og 20. november 1979, men de gjenværende 53 ble fortsatt holdt. Et ytterligere gissel ble løslatt på grunn av sykdom 11. juli 1980.
Forhandlinger og feilslåtte redningsforsøk
Carter påla seg selv å redde livene til gislene, men utenom de innledende tiltakene, var det lite han kunne gjøre. I begynnelsen benektet den iranske regjeringen at okkupasjonen av ambassaden var en offisiell aksjon gjennomført av regjeringen, men etter som tiden gikk uten noen aksjon for å frigjør gislene, ble kravet tynnere. I februar 1980 satte Iran ut et sett med krav for å sette fri gislene. Disse inkluderte utleveringen av den avsatte sjahen til Iran og visse diplomatiske gester inkludert en unnskyldning for tidligere amerikanske aksjoner i Iran (bl.a. det amerikansk-støttede kuppet i 1953 mot Mossadegh) og et løfte om ikke å blande seg inn i fremtiden.
Carter visste at han ikke kunne innfri de iranske kravene og søkte forhandlinger ved å bruke tredjeparts regjeringer som Sveits. Imens godkjente han en dårlig gjennomtenkt hemmelig redningsaksjon kalt Operasjon Eagle Claw. Natten mellom 24. og 25. april 1980 krasjet et transportfly som gjorde klart for en at spesialstyrke kunne lande i Teheran, på en flyplass i den store saltørkenen i det østlige Iran. Oppdraget som allerede var avbrutt på grunn av skader på fly som havnet i en sandstorm, ble vendt til katastrofe da et lettende helikopter klippet et C-130-fly og krasjet. Åtte amerikanske tjenestemenn omkom. Operasjonsmateriell ble etterlatt og funnet av iranerne og senere vist frem, og de døde kroppene ble paradert gjennom Teheran under massive gateprotester som ble vist på fjernsyn verden over. Carters utenriksminister, Cyrus Vance, som hadde gått i mot redningsforsøket, gikk av.
De siste månedene
Sjahens død 27. juli og den irakiske invasjonen av Iran i september 1980 gjorde Iran mer mottagelige for å løse gisselkrisen.
I USA tapte Carter i november presidentvalget for Ronald Reagan. De fleste analytikere tror Carters manglende evne til å løse gisselkrisen spilte en betydelig rolle i hans solide nederlag. Ubeviste kontroversielle beskyldninger om at løslatelsen av gislene ble utsatt til etter valget gjennom en ulovlig avtale mellom regjeringen i Iran og Reagan, som var interessert i å unngå det han og hans rådgivere så på som en oktober-overraskelse, dersom gislene ble løslatt rett før valget, kunne dette føre til et løft for Carter.
Kort tid etter valget, åpnet Carter-administrasjonen fruktbare forhandlinger, med assistanse fra mellommenn som den algeriske diplomaten Abdulkarim Ghuraib, mellom USA og Iran. I bytte mot å løse verdiene på $8 milliarder som tilhørte Iran i USA og immunitet fra eventuelle rettssaker, skulle gislene settes fri. Den 20. januar 1981, minutter etter at president Reagan hadde avlagt eden, ble gislene formelt løslatt til amerikansk forvaring, etter å ha tilbrakt 444 dager i fangenskap.
Meyerløkka
Meyerløkka er et strøk i Bydel St. Hanshaugen. Meyerløkka har navn etter en tidligere løkke på Bymarken. Eiendommen ble samlet av kjøpmann og rittmester Jacob Peter Meyer mellom 1807 og 1856 ved oppkjøp av flere eldre løkker. Meyerløkka omfattet i Jacob Meyers tid mesteparten av området mellom Pilestredet, Holbergs gate, Stensberggata og Ullevålsveien, nesten ned til Keysers gate. Det tidligere Rikshospitalet opptok en stor del av løkka, et område som nå kalles Pilestredet park og er etablert som eget strøk.
Gisselkrisen i Iran
De siste månedene
Gislene ble fløyet til Frankfurt am Main luftforsvarsbase i Vest-Tyskland, hvor tidligere president Jimmy Carter, som fungerte som utsending for Reagan-administrasjonen, tok imot dem. Etter medisinske undersøkelser og debriefing tok de en ny flytur til Washington, D.C., hvor de fikk en heltemottagelse. For noen var dette en forlengelse av nasjonens feiring av at Reagan hadde overtatt presidentskapet.
Meyerløkka
I 1856 gikk eiendommen i arv til hans barn. Datteren Gitta Keyser arvet Stensbergløkka, som nå fikk navnet Keyserløkka (ikke å forveksle med den andre Keyserløkka i Bydel Grünerløkka). Hovedhuset her ble flyttet til Løchenveien 18b på Bygdøy da Rikshospitalet ble utvidet i 1950. Sønnen Thorvald Meyer arvet de nedre delene av løkka og begynte i 1860 utparsellering i kompaniskap med svogeren Thomas Heftye etter en reguleringsplan utarbeidet av stadskonduktør Georg Andreas Bull i 1859. Hovedgrepet i planen var forlengelsen av St. Olavs gate fra Pilestredet til Ullevålsveien med den femkantede stjerneplassen St. Olavs plass. Eierne ønsket et høyt sosialt nivå i strøket og solgte derfor tomter med klausul mot å bygge arbeiderboliger eller anlegge støyende og illeluktende bedrifter. Den første kjøperen var arkitekt Bull, som oppførte sitt eget hus på St. Olavs plass 1, hvor bygningen for Edderkoppen teater senere ble reist.
Gisselkrisen i Iran
Etterspill
I 2000 forsøkte gislene og deres familier å saksøke Iran uten suksess. De vant opprinnelig saken da Iran ikke klarte å stille forsvar, men det amerikanske utenriksdepartementet forsøkte å få en slutt på rettssaken, i frykt for at den ville vanskeliggjøre internasjonale relasjoner. Resultatet var at en føderal dommer fastslo at ingenting kunne bli gjort for å tilbakebetale skadene gislene fikk på grunn av avtalen de gjorde da gislene ble satt fri.
Meyerløkka
Strøket ble ellers fylt med leiegårder i tre og fire etasjer (murbyen). Den første ble oppført på Wessels gate 15 i 1865 av den meget aktive eiendomsutvikler- og spekulant Olaus Johnsen, som i 1870-årene var byggherre for en lang rekke andre leiegårder på Meyerløkka. Leiegården fra Wessels gate 15 ble i 1999 av OBOS gitt til Norsk Folkemuseum og er gjenreist i museets «Gamleby» med leiligheter som skal illustrere urban boskikk gjennom 150 år. Olaus Johnsen oppførte og bodde selv i annen etasje i leiegården på St. Olavs plass 2. Denne gården ble senere kjøpt av Rikshospitalet, som her anla sitt apotekutsalg.
En del av det som nå kalles Meyerløkka var den tilstøtende eiendommen Brandts løkke, med adresse Ullevålsveien 5. Den omfattet arealene som tilsvarer gårdene på begge sider av St. Olavs gate, men ikke helt ned til plassen. Kunstindustrimuseet ble senere reist på Brandts løkke. Det siste stykket av St. Olavs gate fra plassen til Ullevålsveien ble opparbeidet privat av Olaus Johnsen fra 1871 etter avtale med Christiania kommune, som fikk overta gategrunnen vederlagsfritt.
Den første byggeperioden på Meyerløkka ebbet ut omkring 1875 da det meste var utbygget med leiegårder i tre etasjer. I mellomtiden overtok Rikshospitalet en stor del av Meyerløkka, hovedsakelig arealene fra løkka Bakkehuset, og begynte en stort anlagt utbygging som kom til å avgrense boligområdet på øvre del mot nordvest, langs Nordahl Bruns gate, Langes gate og Frimanns gate. Den siste byggeperiode i 1890-årene fylte et tomrom midt i området med høyere leiegårder langs Bidenkaps gate. Oslo katedralskole oppførte sin nåværende skolebygning på Ullevålsveien 31 på Meyerløkka i 1902 etter tegninger av arkitekt Carl Michalsen.
Kvarven Opp
Kvarven Opp er et motbakkeløp i Bergen som arrangeres av Laksevåg Turn og IL. Løpet ble første gang arrangert i 1999.
Løypa starter på Gravdal omtrent på havnivå, og har målgang ved det gamle Kvarven fort på ca. 210 meters høyde. Løypa er 2 km lang og går på asfaltert vei.
Bergen Cykleklubb har i en årrekke arrangert sykkelrittet Kvarven Opp Bakketempo som følger samme trasé.
Fylkestidende for sogn og fjordane
Under andre verdenskrig ble avisa i perioden 1942 til 1945 tvangssammenslått med Venstreavisa Firda Folkeblad til den nye avisa Folkebladet for Sogn og Fjordane.
Avisa var organ for partiet Høyre fram til den ble lagt ned i 1957.
Ansvarlig redaktør
Ansvarlige redaktører i Nordre Bergenhus Amtstidende har vært:
Frode Bartholdsen
Frode Bartholdsen (født 6. juni 1985) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge, Bossekop Ungdomslag og Hamar Idrettslag.
Kovvatnet (Hjartdal)
Kovvatnet er en innsjø i Hjartdal kommune i Telemark. Den har utløp via elva Kova, som også er den største tilløpselva.
Innsjøen er regulert som magasin for kraftverkene Mydalen og Hjartdøla.
Are Frode Søholt
Are Frode Søholt (født 4. oktober 1974 på Rauland i Vinje kommune, død 18. januar 2012 i Bergen) var en norsk musiker (sanger) og dikter. Han debuterte i 2010 med diktsamlingen ho står i rommet mitt og brenn. I 2011 kom den andre diktboka Antisorg. Begge på Tiden Forlag.
Søholt var Cand. Philol. fra Griegakademiet, institutt for musikk ved Universitetet i Bergen. Fra 2003 var han festivalsjef for Gloppen Musikkfest, og sanger i Det Norske Solistkor fra 2004 til 2009.
Han gikk på Firda videregående skole fra 1989 til 1993. Fra Universitetet i Bergen hadde han blant annet grunnfag i musikk (1995), grunnfag i kunsthistorie (1997), grunnutdanning i sang (1998), praktisk-pedagogisk utdanning (2001) og utøvende hovedfag innen sang (2004).
Rotvatnet
Rotvatnet (også kalt Nervatnet, lulesamisk: Ruohcajávri), er en innsjø i Hamarøy kommune i Nordland, omtrent 8 kilometer sør for Innhavet.
Vatnet er det nederste av Sagvatnan, og ligger på samme høyde som Strindvatnet og Sandnesvatnet. Det er i sør forbundet med Strindvatnet gjennom Nerstraumen. Utløpet er til Sagelva i nordenden, som renner ned til Hopen innerst i Sagfjorden. De tre innsjøene er regulert som magasin for Sagfossen kraftverk.
Knight Rider
Knight Rider er en amerikansk action- og science fiction-serie som gikk på NBC fra 1982 til 1986. Serien handlet om en politimann som ble skutt på tjenesteoppdrag, men hjulpet tilbake av en mystisk millionær. Han fikk et nytt navn, nytt ansikt og en ny høyteknologisk bil med kunstig intelligens til hjelp. Han ble deretter sendt på en rekke spesialoppdrag. Hovedrollen ble spilt av David Hasselhoff. Produsent for serien var Joel Rogosin.
Serien ble solgt til over 90 land. Den ble etterfulgt av to serier og tre TV-filmer.
Handling
Handlingen dreier seg om politimannen Michael Long (senere kalt Michael Knight) – som blir skutt på tjenesteoppdrag, og som blir hjulpet tilbake av en mystisk millionær. Han får et nytt navn, et nytt ansikt og en ny høyteknologisk bil med kunstig intelligens som skal hjelpe ham. De to bekjemper kriminalitet generelt, og skurkene som skjøt Michael spesielt.
Sammen med K.I.T.T. (forkortelse for Knight Industries Two Thousand) oppklarer han en rekke forbrytelser.
Om serien
Den populære serien ble etterfulgt av to serier og tre TV-filmer.
Knight Rider var også med å gi inspirasjon til lignende serier, slik som Airwolf, Street Hawk, The Highwayman, Viper, Automan og ikke minst både filmen og TV-serien Blue Thunder.
Fylkesvei 2034
Fylkesvei 2034 går mellom Norsenga og Rasta i Kongsvinger kommune.
Frem til 2019 hadde veien betegnelsen fylkesvei 395 (Hedmark).
Qinhuangdao 32-6
Qinhuangdao 32-6 er et oljefelt om lag midt i Bohai bukten i Østkinahavet. Navnet skyldes at det ligger utenfor kysten av byprefekturet Qinhuangdao i provinsen Hebei.
Det ble oppdaget i 1995 og har sikkert påviste reserver på 200 millioner tonn.
Andreas Wilson
Andreas Wilson (født 7. mars 1981 i Stockholm) er en svensk skuespiller.
Vassreset
Vassreset er en fjord i Kinn kommune i Vestland på sørsiden av byen Florø. Fjorden er en fortsettelse av Rekstafjorden i vest og strekker seg 6 kilometer østover til der Solheimsfjorden begynner. Vassreset starter sør for Søre Nekkøya og nord for Store Stårøya. På sørsiden ligger holmene Oddane, som markerer den nordlige grensen til Brufjorden. Den østlige grensen går mellom Verdesund og Florø lufthavn.
Noen ganger blir Solheimsfjorden regnet som en del av Vassreset, og inkludert denne fjorden blir lengden 13 kilometer.
Solheimsfjorden
Solheimsfjorden er en fjord i Flora kommune i Sogn og Fjordane som ligger på sørsiden av Florø og Florølandet. Fjorden er en fortsettelse av Vassreset, som fjorden av og til blir regnet som en del av. Fjorden strekker seg 7 kilometer østover til starten av Eikefjorden. På sørsiden strekker Høydalsfjorden seg sørøstover. Fjorden har innløp mellom Veidesund i sør og Florø lufthavn i nord.
Mellom Florø og Gaddevåg, som er en del av byen, ligger Gaddevågen på øya Brandsøy, som går nord til Botnafjorden på nordsiden av Florø. På sørsiden av Brandsøy ligger grenda Solheim, som fjorden er oppkalt etter. Mellom Brandsøy og halvøya Klaven går Brandøysundet nord til Klavfjorden.
På sørsiden av fjorden ligger øyene Stavøy og Ålvora. Øst for Ålvora og sør for Brandøysundet ligger innløpet til Høydalsfjorden, mens Eikefjorden starter like øst for Brandøysundet.
The Doors (film)
The Doors er en amerikansk biografisk dramafilm fra 1991 regissert av Oliver Stone. Filmen handler om livet til den omstridte rockesangeren Jim Morrison som nøt stor popularitet på slutten av 1960-tallet og frem til sin død i 1971. Rollen som Morrison spilles av Val Kilmer, mens andre sentrale roller besettes av Meg Ryan og Kyle MacLachlan.
Filmen fikk blandet mottakelse av anmeldere.
Handling
Filmen handler om rockelegenden Jim Morrison og bandet The Doors, med livet og idealismen på 1960-tallet som ramme.
Den destruktive Jim Morrison i bandet «The Doors» drikker tett, bruker store kvanta narkotika og tyranniserer sine omgivelser. Den i utgangspunktet sjenerte artisten fikser ikke popstjernetilværelsen og havner stadig i konflikt med både myndighetene og bandets medlemmer. I 1971 flykter han til Paris sammen med kona Pamela og der blir han senere funnet død i badekaret i sin leilighet.
Filmanmelderne
Filmen fikk blandet mottakelse av anmelderne og har oppnådd 57 % på Rotten Tomatoes og 62 % på Metacritic. Den kjente filmkritikeren Roger Ebert gav den 2,5 av 4 stjerner. Han uttrykte mest begeistring for konsertscenene og Val Kilmers rolleprestasjoner.
Austrobaileyales
Austrobaileyales er en orden av blomsterplanter med 3 (eller 4) familier og om lag 100 arter. Plantene er vedaktige busker og trær, hvorav den kanskje mest kjente er krydderet stjerneanis.
The Doors (film)
Filmanmelderne
VG gav den terningkast fem, mens Dagsavisen, Dagbladet og Aftenposten gav den fire.
Austrobaileyales
Klassifisering
Ordenen ble opprettet av Takhtajan i 1993 og besto da bare av en familie, Austrobaileyaceae.
I nyere klassifikasjon er ordenen tatt i bruk med et litt annet innhold. Fra APG II-systemet (2003) er ordenen definert slik at den inneholder 2-3 familier i tillegg til Austrobaileyaceae. Dette etter at ordenen ikke ble brukt i det første APG-systemet fra 1998. Slik ordenen defineres i APG II og III består den av flere av de såkalt basale blomsterplantene, dvs. de gruppene man mener er de tidligst evolverte. Austrobaileyales evolverte fra den linja som ble til de to andre basale ordnene, Amborellales og Nymphaeales for 158-179 millioner år siden og den linja som ga opphav til alle de andre blomsterplantene skilte lag fra Austrobaileyales for 153-171 millioner år siden
Austrobaileyales deles i APG III inn i tre eller mulig fire familier, avhengig av om stjerneanisfamilien inkluderes i kadsurafamilien eller ikke.
The Doors (film)
Økonomi og popularitet
Filmen gjorde det middelmådig på amerikanske kinoer hvor den innbrakte $34 millioner, noe som var noe lavere enn dens produksjonskostnader. Den havnet på 39-plass over de mest innbringende filmene på amerikanske kinoer i 1991.
Produksjonskostnadene var på ca 38 millioner.
Trivia
Patricia Kennealy-Morrison hadde en liten rolle som Wicca-prestinne i filmen. Hun var gift med Morrison i det virkelige liv. Kathleen Quinlan spiller henne i filmen.
Erika
Erika er et kvinnenavn dannet av mannsnavnet Erik, som har urnordisk opprinnelse.
Etymologi
Erica er en engelsk og svensk form av navnet, og Érica er en portugisisk form.
Utbredelse
Erika og Erica er kjent brukt i Sverige første gang i 1686, og var mest brukt i perioden 1980–1999. I Norge er Erika kjent brukt første gang i 1733, og Erica i 1736. Erika var mest brukt i perioden 1980–1910, hovedsakelig i Nord-Norge og i Skjeberg i Østfold.
Erika har svensk navnedag 24. januar, slovakisk navnedag 2. februar, tsjekkisk navnedag 2. april, norsk og finsk-svensk navnedag 18. mai, estisk navnedag 18. juli, ungarsk navnedag 31 august og latvisk navnedag 3. november.
Kjente personer med navnet
Personene i listen er ordnet kronologisk etter fødselsår.
Hongkong under Sommer-OL 1952
Hongkong under Sommer-OL 1952. Fire sportsutøvere fra Hongkong, to menn og to kvinner, deltok i svømming under Sommer-OL 1952 i Helsingfors. Det var første gang Hongkong deltok i et OL, de vant ikke noen medaljer.
Kvilesteinsvatnet
Kvilesteinsvatnet er en innsjø i Vik kommune i Sogn og Fjordane. Den er regulert som magasin for Refsdal kraftverk.
Marcus Schenkenberg
Marcus Schenkenberg (født Marcus Lodewijk Schenkenberg van Mierop 4. august 1968 i Stockholm) er en svensk mannlig supermodell, skuespiller og TV-personlighet.
Schenkenberg er en av verdens best betalte mannlige supermodeller. Han er kjent for sin muskulære, proporsjonale kropp, og er ofte avbildet med bar overkropp og stramme, vaskebrettlignende magemuskler. Han ble oppdaget av den amerikanske fotografen Barry King mens han gikk på rollerblades på Venice Beach, California.
Han er mest kjent for sine Calvin Klein-reklamer, og har også vært modell for Versace og Iceberg.
Filmografi
Schenkenberg spilte figuren «Tiny» i filmen Prince Valiant (1997)
1500 meter (friidrett)
1500 meter er en mellomdistanse i friidrett og også en mesterskapsøvelse. Et 1500–meterløp løp er 3 runder og 300m. Løperne starter på langsiden som er 100 m forbi målpassering, og etter 3 runder har de 300 m igjen å løpe. Per juli 2021 innehas ennå verdensrekorden på distansen av Hicham El Guerrouj, rekorden lyder på 3.26,00. Det tilsvarer rundetider på 54,9 sekunder. Norgesrekorden innehas av Jakob Ingebrigtsen med tiden 3.27,14, som også er europeisk rekord. Distansen har stått på det olympiske programmet for herrer i samtlige moderne olympiske leker siden 1896 i Athen. 1500 meter for damer var med første gang under OL 1972 i München. Distansen inngår også i herrenes tikamp som siste øvelse.
Topp 15 i verden – menn
(oppdatert pr. 8. august 2021)
Topp 15 i verden – kvinner
(oppdatert 9. august 2021)
Marcus Schenkenberg
Filmografi
Han har også hatt en rolle i TV-serien V.I.P. med Pamela Anderson i 1998.
.nyc
.nyc er et foreslått toppnivådomene for New York City. Det første konseptuelle vedtaket på bynivå om toppnivådomenet .nyc ble gjort i 2001 (av Queens Community Board 3), men en offisiell søknad til ICANN er ennå ikke sendt.
Marcus Schenkenberg
Filmografi
Han er omtalt i forbindelse med filmen Terminator Salvation: The Future Begins.
.nyc
Hovedmålene til .nyc er å forbedre turisme og markedsføring av lokale forretninger mot besøkende, og også oppmuntre til en fellesskapsfølelse blant byens innbyggere. Når det blir lansert vil et nettregister og en søkemotor bli opprettet spesifikt for det nye toppnivådomenet.
En søknad vil bli fremlagt for ICANN's møte på Puerto Rico 28. juni 2007, mens godkjenningsprosessen kan vare ut mars 2008 før en avgjørelse blir fattet.
Ray Davies
Raymond Douglas Davies (født 21. juni 1944 i London) er en britisk sanger, gitarist og låtskriver. Han er kjent som frontfiguren i bandet The Kinks. Davies har skrevet hits som «You Really Got Me», «Sunny Afternoon», «Dedicated Follower of Fashion» og «Waterloo Sunset».
Biografi
Etter at The Kinks skilte lag i 1996 har Davies opptrådt som soloartist. 17. mars 2004 ble han av dronning Elizabeth II utnevnt til Commander of the British Empire. Davies har også spilt i, regissert og produsert show for teater og fjernsyn. Han var ett av hovednavnene på Notodden Blues Festival, hvor han spilte 2. august 2008. Høsten 2008 var det premiere på musikalen Come Dancing, som Davies både skrev og deltok i.
Ray Davies er eldre bror av gitaristen Dave Davies (født 3. februar 1947), som også var medlem av The Kinks.
Nyttårsaften 2016 ble Davies utnevnt til Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.
Konserter i Norge
for konserter sammen med The Kinks, se The Kinks
San Pablo Guelatao
San Pablo Guelatao er en by i delstaten Oaxaca i Mexico og ligger om lag 55 km. fra byen Oaxaca. Byen har om lag 1 200 innbyggere (2001) og er fødested for Mexicos tidligere president Benito Juárez.
San Pablo Guelato ligger i Sierra Madre-fjellene. Flertallet av befolkningen er zapotekiske indianere.
Dun (byggverk)
Dun, fra brethonisk Din, moderne walisisk Dinas og gælisk Dùn, betyr opprinnelig festning, men blir nå innenfor arkeologien benyttet som et felles begrep for festning, hovedsakelig for å beskrive en undergruppe av festninger på en høyde (hill fort) og for en bestemt type av atlantiske rundhus. I noen områder synes de å ha blitt konstruert på en egnet bratt fjellskrent eller høydedrag, spesielt sør for Firth of Clyde og Firth of Forth ned mot grenseområdene til Northumberland.
Dun-konstruksjoner, som festninger, synes å ha kommet med brytoniske keltere en gang på 600-tallet f.Kr., assosiert med deres jernalderkultur av krigerstammer og med småkongedømmer. Tidlige typer av dun hadde en nær vertikal festningsvoll konstruert av stein bundet med tømmer, og når disse ble satt i brann (enten tilfeldig eller med hensikt) ble steinene delvis smeltet sammen og dannet en formidabel festningsvoll, en effekt som fortsatt er synlig. Bruken av dun-konstruksjoner fortsatte i noen tilfeller helt inn i middelalderen.
Dun, som rundhus, delte mange fellestrekk med broch ved at de ofte inkluderte gallerier og trapper, men er smalere og ville sannsynligvis ikke ha maktet å holde opp en høy struktur. Gode eksemplarer på disse typene av dun kan bli funnet på de vestlige øyene av Skottland, gjerne på små kunstige øyer i små innsjøer.
Stedsnavn
Ordet i sin opprinnelige betydning finnes i mange stedsnavn i Skottland og Irland, og kan inkludere festningsbygg av alle størrelser og typer, eksempelvis Din Eidyn, i gælisk Dùn Èideann som anglerne døpte om til Edinburgh; Dún na nGall i Irland, som på irsk betyr «de fremmedes festning», og ble språklig omformet til Donegal av engelske bosettere; og Broch Dun Telve i Glenelg i Skottland. Dundee, fra gælisk Dùn Dèagh – opprinnelig kalt for Alectum, er i dag den fjerde største byen i Skottland. Duns er en tidligere landsby i Berwickshire i Skottland som ble gitt status av Burgh i 1490.
Filmåret 1966
Filmåret 1966 er en oversikt over lanserte filmer, fødte og avdøde filmpersonligheter i 1966.
Pinghufeltet
Pinghufeltet (平湖油气田) er et olje- og gassfelt på kontinentalsokkelen i Østkinahavet, ca. 420 km øst for Shanghai. Det har naturgass som hovedprodukt. Utbyggingen av feltet tok til i november 1996 og var ferdig i 1998. Det har kommet opp i en dagsproduksjon på 1,2 millioner kubikkmeter naturgass for Pudong New Area i Shanghai.
Lipton
Lipton er verdens største teprodusent, og selger te i over 110 land. Lipton ble startet av skotten Thomas Lipton i 1889. I dag er varemerket eid av det britisk-nederlandske dagligvarekonsernet Unilever. Firmaet eier flere teplantasjer selv, blant annet i Kenya, Tanzania og India, men kjøper også opp råvarer på verdensmarkedet.
Città di Castello
Città di Castello er en by i den nordlige delen av regionen Umbria i Italia. Byen og dens omgivelser hadde i 2003 ca. 38.300 innbyggere.
Byen, som antagelig er etruskisk av opprinnelse, ble kalt Tifernum Tiberinum på Romerrikets tid. Den ble ødelagt av ostrogoterne under kong Totila. Etter at den var gjenoppbygd ble den kjent først under navnet Castrum Felicitatis og senere Civitas Castelli. Senere ble den dominert av Vitellislekten, før Cesare Borgia lot familiens overhode drepe ved kvelning. Deretter ble Città di Castello innlemmet i Kirkestaten.
Aconcagua
Aconcagua (6 961 moh.) er et fjell i Argentina, nær grensen mot Chile. Dette er det høyeste fjellet både i Andesfjellene og i Amerika – og det høyeste fjellet utenfor Asia. Det har blitt hevdet, bl.a. fra argentinsk hold at Aconcagua er over 7 000 meter høy, men et team av forskere målte i 2012 toppen til 6 960,8 meter over gjennomsnittlig havnivå. Etter Mount Everest er Aconcagua det fjellet på jorda med høyest sekundærfaktor.
Fjellet har en kompleks geologisk oppbygning, og til tross for at mange av bergartene er vulkanske, er det den generelle oppfatningen at Aconcagua ikke er en erodert, sovende vulkan som man kanskje kunne tro. Dermed er det Ojos del Salado i samme fjellkjede som er verdens høyeste vulkan.
Toppen ligger 15 kilometer øst for Andesfjellenes hovedrygg, på argentinsk område. Dette er den tørre siden av Andes, så, til tross for høyden er det ikke mye snø og is på Aconcagua.
Aconcagua er avgrenset av dalene Valle de las Vacas i nord og øst, og Valle de los Horcones Inferior i vest og sør. Fjellet og området rundt er del av naturparken Parque provincial Aconcagua. Fjellet har en rekke isbreer, den største er Ventisquero Horcones Inferior, ca. 10 km lang. To andre store isbre-systemer er Ventisquero de las Vacas Sur og Glaciar Este / Ventisquero Relinchos på ca 5 km lengde. Den mest kjente er den nordøstlige, Polskebreen, som inngår i den vanligste ruten til en oppstigning. Aconcagua inngår i The Seven Summits, som er det høyeste fjellet på hvert av jordens kontinenter.
Kvalvika (Peter I Øy)
Kvalvika er en bukt på nordøstsiden av det norske bilandet Peter I Øy i Antarktis. Den ligger på nordsiden av Simonovbreen på den søndre delen av Mirnyjkysten.
Panicale
Panicale er en by i provinsen Perugia i Umbria i Italia.
Dronning Margrethes gobeliner
Dronning Margrethes gobeliner eller 17 gobeliner til Danmarks dronning er 17 vevde gobeliner utført av kunstneren Bjørn Nørgaard med motiver fra Danmarks historie. Gobelinerne er hengt opp i riddersalen på Christiansborg og var Dansk Industris gave til dronning Margrethe i anledning av dronningens 50-års fødselsdag i 1990.
Gobelinene er vevd hos det franske gobelinveveri Manufactures nationales des Gobelines et de Beauvais i Frankrike i perioden 1990–99 på bakgrunn av Bjørn Nørgaards omfattende skisser og kartonger i naturlig størrelse.
De 17 gobelinene er tilpasset veggenes størrelse i riddersalen. De skildrer Danmarkshistorien med verdenshistoriske blikk gjennom 1000 år fra vikingtiden til nåtiden. Gobelinene dekker i alt ca. 300m² og vevearbeidet anslås til å utgjøre i alt ca. 300 arbeidsår (1 gobelinvever kan veve ca. 1m² på et år).
Kunstmuseet Køge Skitsesamling kjøpte i ettertid Nørgaards omfattende skissetegninger og de store kartongene i naturlig størrelse og materialet kan ses i variert omfang på skiftende utstillinger i museet.
Francisco José Lara
Francisco José Lara Ruiz, ofte kalt «Paco Lara», (født 25. februar 1977 i Granada, Spania) er en spansk landeveissyklist.
Lara ble proff i 2001 etter å ha syklet som stagiare hos Festina fra første september 2000. Siden 2006 har han syklet for det spanske kontinentallaget Andalucía-Cajasur. Han har først og fremst sin styrke i bakkene, noe som gjorde at han klarte en 14.-plass i Vueltaen i 2004.
Indonesia under Sommer-OL 1952
Indonesia under Sommer-OL 1952. Tre sportsutøvere fra Indonesia deltok for første gang i et OL under Sommer-OL 1952 i Helsingfors. Indonesia vant ikke noen medaljer.
Björngårdsteatern
Björngårdsteatern, også kalt Christian Thums Commedi-huus, eller Theums Spelehus, var et teater i Stockholm mellom 1640 og 1655. Det var kanskje Stockholms og Sveriges eldste teater, men opplysningene om det er usikre og det er ikke sikkert at den virkelig ble brukt som teater; den kan også ha vært brukt først og fremst som et verthus og et sted for blodsport.
Christian Thum l. Theum, leder for et tysk teaterselskap som hadde virksomhet i Sverige siden 1628 og spilte komedier ved hoffet, fikk 1640 statlige middel for å kjøpe eiendommen Björnegården i Södermalm ved St. Paulsgatan og Björnegårdsgatan; dette lokalet hadde da lenge blitt brukt til blodsport. Veldig lite er kjent om teatervirksomheten, men i det minste formelt ble det spilt teater der fram til Christian Thums død i 1655; det er usikkert om skuespillerne var profesjonelle, det har vært gjettet på at håndverkere opptrådte med stykkene. Man vet derimot at Christian Thum drev vertshus der, og Björnegården fortsatte å være et av byens mest kjente vertshus fram til det ble revet i 1877.
Juan Álvarez de Toledo
Juan Álvarez de Toledo (født 15. juli 1488 i Toledo i Spania, død 15. september 1557 i Roma) var en av den katolske kirkes kardinaler. Han var biskop av Córdoba, men virket ved den romerske kurie fra 1540.
Sønner av norske jenter – The Kids Greatest Hits
Sønner av norske jenter – The Kids Greatest Hits er en samleplate med 14 av The Kids største hits. Samleplata ble utgitt sommeren 1996 og inneholdt en ny låt, «Vil du værra me mæ hjæm i natt», som ble en bestestselgende singel det året.